Περίεργο όμως αληθινό, οι πασχαλίτσες ίσως μοιάζουν με άκακα σκαθάρια...
Αλλά εκκρίνουν τοξικά χημικά για να προστατευτούν απ' τα αρπακτικά.
Μην ανησυχείτε, όμως, γιατί προσφέρουν τις υπηρεσίες τους
σε αυτήν τη φάρμα που βρισκόμαστε!
Να πούμε πού είμαστε;
Δεν ξέρω, είναι λίγο σοκαριστικό. Τι λες;
-Ένα στοιχείο μόνο. -Μόνο; Εντάξει.
Ήρθε η ώρα για το Περίεργο όμως Aληθινό!
Ήξερες ότι στον ουρανό υπάρχουν περισσότερα αστέρια
απ' ό,τι κόκκοι άμμου σ' ολόκληρο τον πλανήτη;
-Απίστευτο. -Όντως, έτσι;
-Εδώ Τσάρλι. -Εδώ Κάρλι.
-Ναι! -Είμαστε κολλητοί.
Πάμε!
-Μένουμε στο Σικάγο. -Με λίγη φαντασία...
Για πάντα.
Και με όρεξη για εξερεύνηση...
Είναι φανταστικά!
Θα ανακαλύψουμε πόσο περίεργος είναι ο κόσμος μας.
-Γεια! -Τα καταφέραμε.
Είναι εξωπραγματικό!
ΠΕΡΙΕΡΓΟ ΟΜΩΣ ΑΛΗΘΙΝΟ!
Αγροτικές εργασίες!
-Και κράνος. Ωραία. -Ευχαριστώ.
Γεια. Εδώ Τσάρλι.
-Ξέρετε την Κάρλι. -Γεια.
Χαιρόμαστε που είστε εδώ, γιατί θα σας δείξουμε κάτι καλό.
Ξέρετε ότι μ' αρέσει να ασχολούμαι με τους κήπους στα Κεντρικά.
Αρχίσαμε να καλλιεργούμε προϊόντα. Πολλά προϊόντα.
Τώρα έχουμε παραπάνω απ' όσα μπορούμε να φάμε.
Η Κάρλι είχε μια ιδέα.
Τον πάγκο με τα λαχανικά του Τσάρλι και της Κάρλι.
Ανοίξαμε!
Ανοίξαμε, φίλοι μου! Ελάτε να ψωνίσετε. Φρέσκα προϊόντα.
Ελάτε, ένας-ένας!
Πάτρικ, άσε κάτω την ντομάτα. Παιδιά, κάντε σειρά.
-Τσάρλι! -Καλά είσαι;
-Ναι. -Κάθε βδομάδα τα ίδια.
Όχι. Πάλι άργησα;
-Γεια, Κέισι. -Ναι, μόλις ξεπουλήσαμε.
Μα είστε οι προμηθευτές μου.
Έχω 12 παραγγελίες για τάρτες με φράουλες.
Όλα θα πάνε καλά.
Μπορούμε να σου κρατήσουμε την άλλη βδομάδα.
Τσάρλι, σημείωσέ το. Πόσες χρειάζεσαι;
-Τέσσερα καλάθια. -Εντάξει, τέσσερα καλάθια φράουλες
-για την Κέισι. -Τέλεια.
-Ορίστε. -Το 'χουμε!
Παιδιά, δέχονται παραγγελίες!
Έρχονται! Θεούλη μου!
Περιμένετε! Όχι τον πάγκο μου!
Όχι!
Είσαι καλά; Έλα!
-Τι έγινε; -Είναι τρέλα.
-Έχουμε εκατοντάδες παραγγελίες. -Τι;
Αποκλείεται να τα καταφέρουμε.
Περίμενε, Τσάρλι. Όχι. Είναι τέλειο.
Αν μετατρέψουμε τον κήπο σου σε φάρμα, θα καλύψουμε όλες τις παραγγελίες.
Φάρμα;
Επίσης, θα έχουμε μια κανονική επιχείρηση.
-Ας το κάνουμε. -Ναι!
Εντάξει, παιδιά. Αυτό σημαίνει ότι σήμερα εξερευνούμε τον κόσμο των...
Αγροτικών εργασιών!
Τα είδες αυτά; Έχουμε ένα εκατομμύριο από δαύτα.
Τσάρλι, πίστεψέ με, θα πάνε όλα καλά. Οι φάρμες είναι απίθανες.
Σκέψου το ως εξής.
Σε έναν κήπο μπορείς να φυτέψεις ένα ή δύο λαχανικά
και μερικά λουλούδια, δέντρα και θάμνους. Ο βασικός σκοπός είναι να είναι όμορφος.
Σε μια φάρμα, καλλιεργείς φρούτα και λαχανικά και εκτρέφεις και ζώα.
Ό,τι καλλιεργείται ή εκτρέφεται στη φάρμα χρησιμοποιείται, τρώγεται ή πωλείται.
Αυτός είναι ο σκοπός της.
-Θα είναι παιχνιδάκι. -Εντάξει. Αν είναι να το κάνουμε,
-πρέπει να κάνουμε πολλές αλλαγές. -Εντάξει.
Θα καλλιεργούμε μόνο ό,τι τρώγεται, πωλείται ή χρησιμοποιείται.
Δηλαδή όχι λουλούδια. Και πρέπει να ξεφορτωθούμε
το λιθόστρωτο και τη λιμνούλα,
-όπως και τα παγκάκια... -Τι; Έλα. Μ' αρέσουν αυτά.
Τσάρλι, ίσως σ' αρέσουν και οι αγροτικές εργασίες.
Θα έχουμε πιο πολύ χώρο και πρέπει να σκεφτούμε
πώς να τον αξιοποιήσουμε...
Κάρλι, ο κήπος μας είναι τέλειος.
Αμφιβάλλω αν θα βρούμε κάτι που...
-Να βάλουμε βδέλλες. -Βδέλλες;
Μπορώ να το φανταστώ.
Να πάρουμε μια λεκάνη με νερό και να εκτρέφουμε βδέλλες.
Ως εκτροφείς βδελλών, θα τις πουλάμε σε ανθρώπους που κάνουν
θεραπείες με βδέλλες.
Περίεργο όμως αληθινό, βοηθάνε στην κυκλοφορία του αίματος.
Περίμενε! Έχω κι άλλη ιδέα.
Να φτιάξουμε μια φάρμα με μαύρο, φιλντισένιο καφέ.
Πρέπει να βρούμε μερικούς ελέφαντες και να τους ταΐσουμε ένα μείγμα
φρούτων και κόκκων καφέ.
Όταν οι ελέφαντες κάνουν κακά τους κόκκους, θα τους μαζεύουμε
και θα τους αλέθουμε για να φτιάξουμε καφέ.
Μερικοί λένε ότι είναι ο πιο γευστικός καφές στον κόσμο.
Θα έχουμε καφέ από κόκκους που συλλέγουμε
από κακά ελέφαντα; Δεν γίνεται αυτό!
Περίεργο όμως αληθινό, γίνεται στην Ταϊλάνδη.
Τσάρλι, μ' αρέσει το πάθος σου,
αλλά οι πελάτες μας δεν ενδιαφέρονται για βδέλλες και εξωτικούς καφέδες.
Έχεις δίκιο. Θέλουν φράουλες, ραβέντι, αγγούρια
-και ντομάτες. Είναι η ειδικότητά μας. -Ακριβώς.
Θα καλλιεργήσουμε τέτοια. Τι κάνουμε;
Πρέπει να έχουμε μεγάλη σοδειά σε σύντομο χρονικό διάστημα.
Τώρα κάνεις τα πάντα με τα χέρια κι αυτό δεν αρκεί.
Θα φέρουμε ολοκαίνουργιο αγροτικό εξοπλισμό υψηλής τεχνολογίας.
-Εντάξει. -Γεια σας, κύριε. Πώς είστε;
Λέγομαι Σάσκατουν Μποντλέρ κι είμαι εξαιρετικός πωλητής.
Με τον αγροτικό εξοπλισμό μου θα δουλεύετε γρήγορα
και σε χρόνο μηδέν θα είστε αραχτός.
Μ' αρέσει αυτό που ακούω.
Εντάξει, θα σας δώσω ένα τρακτέρ 300 ίππων.
Και θα προσθέσω μηχανήματα για το πίσω μέρος.
Ένα άροτρο εφτά μέτρων.
ΑΡΟΤΡΟ
Το άροτρο είναι ένα μεγάλο αγροτικό εξάρτημα που οργώνει το χώμα.
Δηλαδή, ανακατεύει το χώμα και το κονιορτοποιεί.
Είναι από τις πρώτες εργασίες που κάνεις όταν θες να φυτέψεις.
Θα προσθέσουμε ένα φυτευτικό μηχάνημα.
ΦΥΤΕΥΤΙΚΟ
Και το φυτευτικό ρυμουλκείται από τρακτέρ.
Απλώς ρίχνεις τους σπόρους στη μεγάλη δεξαμενή
και το οδηγείς στο χωράφι σου.
Η σπαρτική μηχανή δημιουργεί αυλάκια σε σειρές,
αφήνει μια γραμμή σπόρων και μετά τους καλύπτει.
Τι λες να συμβαίνει όταν οι σπόροι μεγαλώνουν;
Βασικά…
Είναι η ώρα της συγκομιδής. Έχω κάτι ξεχωριστό γι' αυτό.
Αυτή, φίλε μου, είναι μια συνδυαστική θεριστική μηχανή.
ΘΕΡΙΣΤΙΚΗ ΜΗΧΑΝΗ
Η συνδυαστική θεριστική μηχανή μπορεί να ολοκληρώσει
σχεδόν όλα τα βήματα της συγκομιδής.
Ας πούμε ότι έχεις 1.600 στρέμματα καλαμπόκι. Το θεριστικό κόβει
τους μίσχους, ξεχωρίζει στάχυα από βλαστούς
και τέλος ξεχωρίζει τα σποράκια απ' τα στάχυα. Όλα αυτά με ένα μηχάνημα.
Κάρλι, αυτό είναι τέλειο. Τα μηχανήματα σίγουρα θα επιταχύνουν τα πράγματα.
-Πόσο θα μας κοστίσουν; -Περίπου 400.000 δολάρια.
Πόσα βγάλαμε απ' τον πάγκο την περασμένη βδομάδα;
Μας λείπουν κάποια.
Εντάξει, ίσως τα πολύ μεγάλα επαγγελματικά μηχανήματα
να μην είναι για τα κυβικά μας.
Να πάρουμε τις μικρότερες εκδοχές τους.
Είναι σαν τα μεγάλα, αλλά σε μικρή κλίμακα.
-Σάσκατουν... -Γεια σου, νεαρέ.
Βλέπω ότι διάλεξες αγροτικό εξοπλισμό.
Ναι, αλλά παραπάει για τις δουλειές μου.
-Ο γιος μου, ο Σάσκατουν, σ' τα πούλησε; -Ναι.
Δεν το χρειαζόμαστε αυτό το τεράστιο άροτρο.
Όχι, αυτό το μηχάνημα λέγεται επίσης άροτρο,
αλλά το μέγεθός του είναι πιο διαχειρίσιμο.
Και να 'σαι καλά,
αλλά δεν το χρειάζεσαι το τεράστιο φυτευτικό.
Αυτό το σπαρτικό εδώ θα είναι μια χαρά
-για τη φάρμα σου. -Είναι τέλειο.
Αυτή η συνδυαστική θεριστική μηχανή
είναι περιττή. Έχω κάτι εδώ για να κάνεις τη δουλειά σου.
Θα μαζεύεις το ραβέντι απ' τη φάρμα σου
με αυτό το μικρό θεριστικό εργαλείο.
Πρόσεχε, όμως, γιατί κόβει πολύ.
Κυρία Μποντλέρ, ευχαριστώ για τη βοήθεια.
Αυτό εδώ είναι ό,τι ακριβώς έψαχνα.
Γι' αυτό με λένε κυρία Μποντλέρ και είμαι εξαιρετική πωλήτρια.
-Κάρλι, τέλεια είναι αυτά. -Αγορά!
-Οι αγρότες τα κανόνισαν όλα. -Εννοείται.
Τώρα που θα έχουμε καλύτερο εξοπλισμό,
-μήπως να έχουμε και καλύτερα φυτά; -Καλύτερα φυτά;
-Ναι. -Τι εννοείς;
Δεν είναι ίδια όλα τα φυτά; Μια φραουλιά
δεν είναι ίδια με οποιαδήποτε άλλη;
Έτσι φαίνεται.
Μα οι βοτανολόγοι έχουν δημιουργήσει όλων των ειδών
τις φραουλιές. Κάποιες με περισσότερες φράουλες
ή μεγαλύτερες φράουλες ή πιο νόστιμες φράουλες.
Φτιάχνουν εξαιρετικές φραουλιές.
Όλα αυτά γίνονται μέσω μιας διαδικασίας που λέγεται επιλεκτική αναπαραγωγή.
Θα σου εξηγήσω.
ΕΠΙΛΕΚΤΙΚΗ ΑΝΑΠΑΡΑΓΩΓΗ
Η επιλεκτική αναπαραγωγή ξεκινά ως εξής. Οι επιστήμονες επιλέγουν ένα φυτό...
Διαλέγω το ηλιοτρόπιο.
...και μετά διαλέγουν κάτι πάνω του που θέλουν να αλλάξουν.
Θέλω το λουλούδι του να έχει το μέγεθος πίτσας.
Ξεκινάνε καλλιεργώντας ηλιοτρόπια.
Καθένα θα είναι λίγο διαφορετικό.
Επιλέγουν τα δύο με τα μεγαλύτερα λουλούδια
και τα επικονιάζουν.
Μετά, μαζεύουν τους σπόρους τους και τους φυτεύουν σε χώμα.
Καλλιεργούν μια νέα σοδειά από ηλιοτρόπια.
Κάνουν το ίδιο ξανά και ξανά, επιλέγοντας μόνο τα μεγαλύτερα λουλούδια
για να επικονιάσουν.
Με την πάροδο του χρόνου, τα λουλούδια γίνονται όλο και πιο μεγάλα
-και στο τέλος έχουν μέγεθος πίτσας. -Τέλεια.
Μετά, πακετάρουν αυτούς τους σπόρους και τους στέλνουν στους αγρότες,
οι οποίοι τους καλλιεργούν και βγάζουν ηλιοτρόπια σε μέγεθος πίτσας.
Έτσι λειτουργεί η επιλεκτική αναπαραγωγή.
Ξεκινάνε, δηλαδή, με τα καλύτερα των καλύτερων και τα επικονιάζουν
μέχρι να προκύψει κάτι πραγματικά ξεχωριστό.
Ακριβώς. Οι βοτανολόγοι μπορούν να πάρουν και ένα φυτό
και να το μετατρέψουν σε κάτι νέο.
Αυτά είναι φυτά άγριου σιναπιού. Έχουν συνηθισμένη όψη,
καμία ιδιαίτερη γεύση, αλλά στο παρελθόν, οι επιστήμονες, με επιλεκτική αναπαραγωγή,
τα μετέτρεψαν σε κάτι εντελώς καινούργιο.
Πήραν κάμποσα φυτά σιναπιού και καλλιέργησαν εκείνα
με τις περισσότερες συστάδες λουλουδιών, ξανά και ξανά,
και στο τέλος, έφτιαξαν το κουνουπίδι.
Πήραν μερικά άλλα και καλλιέργησαν κάποια με συγκεκριμένα άνθη και γνωρίσματα,
και έφτιαξαν το μπρόκολο.
Και πήραν και κάποια, απ' τα οποία καλλιέργησαν εκείνα με τα μεγαλύτερα
και πιο πλατιά φύλλα, και δημιούργησαν το κέιλ.
Περίεργο όμως αληθινό, το μπρόκολο, το κουνουπίδι και το κέιλ φτιάχτηκαν
από φυτά σιναπιού μέσω επιλεκτικής αναπαραγωγής.
Απίστευτο είναι!
Ναι. Η επιλεκτική αναπαραγωγή γέννησε πολλών ειδών φυτά
που καλλιεργούνται.
Από δω και στο εξής, θα καλλιεργούμε μόνο φυτά με τα περισσότερα φρούτα
-και τα μεγαλύτερα φύλλα. -Εντάξει.
Θα έχουμε μεγαλύτερη συγκομιδή απ' ό,τι χρειαζόμαστε.
-Κάρλι, δεν είμαι σίγουρος γι' αυτό. -Γιατί;
Κάνω κάτι υπολογισμούς και φαίνεται ότι ακόμα και τα σούπερ φυτά
δεν μπορούν να καλύψουν τις παραγγελίες.
Δεν μπορείς να καλλιεργήσεις πιο γρήγορα;
Μπορώ λίγο πιο γρήγορα με τον νέο εξοπλισμό, σωστά;
Μα το πρόβλημά μας είναι ο χώρος.
Δεν υπάρχει αρκετός χώρος έξω για να καλλιεργήσουμε κι άλλα.
-Τσάρλι, αυτό είναι! -Ποιο;
Δεν έχουμε άλλον χώρο έξω για καλλιέργεια σαν μια τυπική φάρμα,
αλλά έχουμε πολύ χώρο εντός.
-Εντός; -Ναι.
Διάβαζα για μια φάρμα στη Νέα Υόρκη που κάνει εσωτερικές καλλιέργειες.
Αν επεκτείνουμε τη φάρμα μας μέσα, ίσως καλύψουμε
-όλες τις παραγγελίες. -Πώς χωράει μια φάρμα μέσα;
Δεν ξέρω, αλλά θα μάθουμε, γιατί μας έκλεισα δύο εισιτήρια
για τη Νέα Υόρκη. Θα σας δούμε εκεί; Εντάξει, τα λέμε σύντομα.
Ξεκινήσαμε για μια από τις μεγαλύτερες πόλεις των ΗΠΑ,
για να μάθουμε για καλλιέργειες σε εσωτερικό χώρο.
Περίεργο όμως αληθινό, η Νέα Υόρκη έχει τέτοια ποικιλομορφία
που εκεί μιλάνε περίπου 800 γλώσσες.
-Γεια σας, παιδιά. Φτάσαμε. -Νέα Υόρκη.
-Το Μεγάλο Μήλο. -Η πατρίδα του Σέντραλ Παρκ.
-Του Αγάλματος της Ελευθερίας. -Του Εμπάιρ Στέιτ.
Περίεργο όμως αληθινό, το Εμπάιρ Στέιτ έχει ένα αλεξικέραυνο,
που το χτυπάνε κεραυνοί περίπου 23 φορές κάθε χρόνο.
Πολύ ενδιαφέρον, αλλά, Τσάρλι,
τίποτα εδώ δεν θυμίζει...
-Φάρμα, έτσι; -Ναι.
-Αυτή είναι η διεύθυνση; Ναι! -Φάρμα Ένα. Το γράφει.
-Για να δούμε. -Πάμε.
Τέλεια.
-Φάρμα Ένα. -Τσάρλι, γράφει ότι είναι στο υπόγειο.
-Πώς καλλιεργείς φυτά σε υπόγειο; -Δεν ξέρω.
Με τίποτα! Είναι παλαβό!
Είμαστε στο υπόγειο και παντού υπάρχουν φυτά.
Σαν να πήραν μια φάρμα
και να την έβαλαν σε ράφια σε ένα υπόγειο.
Ο Ρομπ Λέινγκ είναι ο CEO και ιδρυτής της Φάρμας Ένα.
Αγαπημένο του περίεργο όμως αληθινό είναι ένα φυτό που καλλιεργούν
που λέγεται Φυτό Πονόδοντου,
γιατί μουδιάζει το στόμα και βγάζει τρελά αρώματα.
Ρομπ, αυτό το μέρος είναι ξεχωριστό. Είναι η φάρμα σου;
Είναι μια κατακόρυφη φάρμα, δηλαδή τοποθετούμε τις καλλιέργειες
τη μία επάνω απ' την άλλη και ακολουθούμε τεχνικές υδροπονίας
δηλαδή καλλιεργούμε φυτά
σε ένα διάλυμα θρεπτικών συστατικών με βάση το νερό, αντί για χώμα.
Ακούω νερό να τρέχει από παντού.
Τα φυτά βρίσκονται κάτω από φώτα LED που αντικαθιστούν το φως του ήλιου.
Ελέγχουμε τη θερμοκρασία, την υγρασία, τα θρεπτικά συστατικά των φυτών,
μέχρι και το χρώμα του φωτός που λαμβάνουν μέσα στη μέρα.
Μπορούμε να το διατηρούμε ίδιο και Φεβρουάριο και Αύγουστο,
είτε έξω κάνει κρύο είτε ζέστη.
Θεωρείς τον εαυτό σου επιστήμονα ή αγρότη;
Είμαστε μάλλον αγρότες αλλά με λογισμικό που καταγράφει τα τελευταία δεδομένα.
-Είμαστε τεχνολογικοί αγρότες. -Πολύ κουλ. Μ' αρέσει.
Τι προϊόντα καλλιεργείτε;
Κυρίως βότανα, βρώσιμα λουλούδια
και μικρολαχανικά, δηλαδή πολύ νεαρά φυτά.
Συχνά έχουν πολύ καλή γεύση, αλλά έχουν κι ωραία όψη.
Και τι τα κάνετε όλα αυτά
-που καλλιεργείτε εδώ; -Τα πουλάμε σε σεφ.
Πολλοί σεφ στη Νέα Υόρκη ψάχνουν απεγνωσμένα για σπάνια
και ασυνήθιστα συστατικά όλο τον χρόνο.
Τώρα θα σας δείξω το υδροπονικό μας σύστημα.
Βλέπετε τις ρίζες των φυτών
-που κρέμονται εδώ; -Φίλε μου!
Αυτό κανονικά βρίσκεται μέσα στο χώμα,
αλλά τώρα είναι στο νερό.
Είναι σαν να παίρνεις μια μεγάλη τσάντα με κομπόστ και να ζουλάς τον χυμό.
Πάνω-κάτω κάτι τέτοιο υπάρχει εδώ.
Τα καλύτερα μέρη του χώματος, όλα σε ένα υγρό μείγμα.
Ακριβώς. Υπάρχουν πολλά διαφορετικά υδροπονικά συστήματα,
αλλά όλα τους βασίζονται στην παροχή νερού στις ρίζες,
την οξυγόνωση του νερού για να αναπνέουν οι ρίζες
και την παροχή θρεπτικών ουσιών.
-Εδώ τι έχουμε; -Λέγεται καλαμίνθη.
-Καλαμίνθη. -Έχει γεύση μέντας και ρίγανης.
Θέλετε να δοκιμάσετε;
-Ναι! -Ναι!
Πάρτε ένα φυλλαράκι.
-Ναι. -Γεια μας!
-Έχει γεύση μέντας. -Ανοίγει ωραία τη μύτη μου.
Και είναι μόνο ένα από τα περισσότερα από 50 φυτά
που καλλιεργούμε σ' αυτόν τον χώρο.
Είναι απίθανο που μπορείτε να τοποθετείτε το ένα επάνω από τ' άλλο.
Μπορεί να είμαστε σε ένα μικρό υπόγειο,
αλλά το εμβαδόν του τριπλασιάζεται,
επειδή έχετε τρεις στρώσεις φυτών εδώ.
Μπορεί να το κάνει αυτό κανείς στο σπίτι του;
Ναι. Υπάρχουν μικρά συστήματα. Μπορεί κανείς να ξεκινήσει
από κάτι στο μέγεθος της παλάμης του και να φτάσει σ' αυτό.
Αυτό που έκανε ο Ρομπ κι η ομάδα του είναι ότι σκέφτηκαν ό,τι χρειάζεται
ένα φυτό έξω για να μεγαλώσει και το έφεραν μέσα.
Για να το εξετάσουμε λίγο πιο προσεχτικά.
Επτά στοιχεία χρειάζονται τα φυτά για να μπορούν να μεγαλώσουν.
Χώρο, σωστή θερμοκρασία, φως, νερό, αέρα, θρεπτικές ουσίες και χρόνο.
Τα φυτά τα βρίσκουν εύκολα όλα αυτά σε μια φάρμα.
Έχουν πολύ χώρο για να μεγαλώσουν σε ένα ανοιχτό χωράφι
και οι αγρότες συνήθως καλλιεργούν σοδειές το καλοκαίρι που έχει ζέστη.
Έξω υπάρχει πολύς καθαρός αέρας, φως από τον ήλιο,
νερό και θρεπτικές ουσίες απ' το χώμα.
Οι φάρμες σαν τη Φάρμα Ένα τα φέρνουν όλα αυτά μέσα.
Στους εσωτερικούς χώρους δεν υπάρχει πολύς χώρος, οπότε τα τοποθετούν
σε σειρές επάνω σε ράφια.
Ορίζουν την κατάλληλη θερμοκρασία, φέρνουν καθαρό αέρα
μέσω συστήματος αερισμού, ανάβουν ειδικά LED
για να τους δώσουν φως και καλλιεργούν φυτά σε ειδικά διαλύματα
με νερό και θρεπτικές ουσίες.
Οπότε, οι εξωτερικές και οι εσωτερικές φάρμες έχουν πολλές ομοιότητες.
Και οι δύο προσφέρουν στα φυτά ό,τι χρειάζονται για να μεγαλώσουν.
Θα σας δώσω να δοκιμάσετε κάτι που αρέσει πολύ στους σεφ.
Κοιτάξτε. Είναι ένα φύλλο μοβ οξαλίδας.
-Δοκιμάστε. -Ευχαριστώ.
-Έτοιμη; Ναι. -Ναι.
-Γεια μας!
Είναι δυνατό.
-Τρελό. -Ναι.
Μεγάλη οξύτητα.
-Ναι, θυμίζει γκρέιπφρουτ. -Ναι.
Ναι, σαν να μάσησες λεμόνι.
-Είναι η οξύτητα... -Είναι πολύ καλό!
-Ναι. -Πολύ καλό!
Δεν μ' αρέσουν τα λαχανικά, αλλά αυτό είναι καλό.
Άρα, όλα τα στοιχεία είναι απολύτως ελεγχόμενα.
Ναι, είναι ένα περιβάλλον ακριβείας.
Ευτυχώς, έχουμε μια φανταστική μηχανικό
που τη λένε Κέιτ.
ΚΕΪΤ ΛΟΝΤΒΙΚΟΒ ΜΗΧΑΝΙΚΟΣ
Επειδή προσπαθούμε να μιμηθούμε τις εξωτερικές συνθήκες,
φτιάξαμε ένα λογισμικό που παρακολουθεί και καταγράφει όλα τα φυτά
από τον σπόρο έως τη συγκομιδή.
Καθένα απ' αυτά τα φυτά έχει έναν μοναδικό κωδικό QR.
Κουλ λέξη τεχνολογίας, "κωδικός QR". Δηλαδή, γρήγορης απόκρισης.
Ένας μοναδικός τρόπος για ηλεκτρονικές ετικέτες.
Είναι αυτή η εικονίτσα εδώ που έχουν βάλει σε όλα τα φυτά.
Χρησιμοποιούμε πολλή τεχνολογία εδώ στη φάρμα,
αλλά μερικές φορές η πιο καλή λύση για τα προβλήματα με τα παράσιτα
είναι η ίδια η μητέρα-φύση.
Αυτή η σακούλα έχει πασχαλίτσες
που τρώνε όλα τα αηδιαστικά ζουζούνια,
όπως τη μελίγκρα, τους θρίπες, τις μύγες και άλλα τέτοια.
Τα τρώνε πραγματικά.
Φέρνετε καλά ζουζούνια για να επιτεθούν στα κακά...
-Ναι. -...που τρώνε τη σοδειά.
Πόσες πασχαλίτσες θα απελευθερώσετε σήμερα;
-Περίπου 1.500. -Χίλιες πεντακόσιες!
Χίλιες πεντακόσιες.
-Θεούλη μου! -Κοίτα τες.
Πάμε, πασχαλίτσες.
-Θα σκέφτονται, "Ελευθερία!" -Φάε όσους θρίπες θες.
Το ωραίο είναι ότι οι πασχαλίτσες κάνουν τόσο καλή δουλειά
που δεν απαιτείται η χρήση επιβλαβών χημικών και εντομοκτόνων.
Το τέλειο παράδειγμα για έναν απ' τους λόγους που οι εσωτερικές φάρμες
κάνουν καλό στο περιβάλλον.
Αν θέλετε να λερώσετε τα χέρια σας, σας έχω δουλειά.
Τέλεια. Πάμε!
-Ναι! -Πάμε!
Η Κάρλι τοποθετεί 400 σπόρους
σε ένα μέσο καλλιέργειας για να γεννηθούν φυτά.
Σκεφτόμουν ότι εδώ που θα ερχόμασταν
δεν θα βλέπαμε τίποτα σχετικό με καλλιέργειες, αλλά τελικά
είτε είναι εσωτερική καλλιέργεια είτε εξωτερική
θέλει πολύ χρόνο.
Γεια σου, Τσάρλι.
Η Μαρίσα μού κανονίζει μερικές παραδόσεις.
Έχουμε μαγικό τριαντάφυλλο και κεράσι νίον του Αμαζονίου.
Ξεχωριστές μικρές σοδειές σαν αυτή δύσκολα καλλιεργούνται έξω,
αλλά ανθίζουν σε αυτό το ελεγχόμενο περιβάλλον,
ενώ οι μεγαλύτερες σοδειές που θέλουν πολύ χώρο τα πάνε καλύτερα έξω.
Έτοιμα όλα. Πάμε να παραδώσουμε στα εστιατόρια;
-Ναι, έτοιμοι. -Εντάξει. Φύγαμε!
Πάμε να παραδώσουμε λαχανικά.
ΜΕΤΡΟ
Ώρα για δράση, παιδιά.
Είναι σαν να διακινώ θησαυρούς στη Νέα Υόρκη.
Η ζωή του Νεοϋορκέζου αγρότη.
Ο Γιουτζίν;
Έχω την παραγγελία σου.
-Έχω τον δίανθο, το κεράσι νίον... -Ναι.
-...την καλαμίνθη. -Όλα καλά.
-Έτοιμος; Εντάξει. -Ευχαριστώ.
Ευχαριστώ που ήρθες.
ΦΑΡΜΑ ΕΝΑ ΦΑΡΜΕΣ ΤΟΥ ΜΕΛΛΟΝΤΟΣ
Κάρλι, δεν φαίνεται και πολύ δύσκολο.
Όχι. Νομίζω ότι μπορούμε να φτιάξουμε μερικά απ' όσα είδαμε εδώ στα Κεντρικά,
και να τετραπλασιάσουμε την παραγωγή, αν κάνουμε κατακόρυφη τοποθέτηση.
Ναι, να βάλουμε συστήματα νερού...
-Ναι. -...φώτα για προσομοίωση του ήλιου.
-Ναι. -Ναι.
Θα πουλάμε φράουλες όλο τον χρόνο.
-Ποιος άλλος πουλά φράουλες... -Κανείς.
...ραβέντι, ντομάτες και αγγούρια, όλα φρέσκα, ντόπια και μες στο χειμώνα;
-Θα αλλάξει τα πάντα. -Μ' αρέσει.
Γυρνάμε στα Κεντρικά. Τα λέμε εκεί.
Τέλεια. Τα λέμε σύντομα.
Περίεργο όμως αληθινό, ένα καλαμπόκι έχει 800 σποράκια και 16 σειρές.
Προσπαθώ να μετατρέψω ολόκληρη την αυλή
σε χωράφι για ραβέντι.
Διαλέξαμε έναν συγκεκριμένο τύπο ραβέντι που έχει αναπαραχθεί επιλεκτικά
για κρύα περιβάλλοντα.
Και έχω και το ολοκαίνουργιο σπαρτικό, το άροτρο
και το θεριστικό εργαλείο χειρός.
Να θυμάστε ότι χρειάζεστε την άδεια των γονιών σας για τα αιχμηρά εργαλεία.
Θα καλλιεργούμε πιο γρήγορα από ποτέ.
Είμαι υπεύθυνη για τις εσωτερικές σοδειές, δηλαδή τα αγγούρια, τις ντομάτες
και τις φράουλες.
Τοποθετώ αυτά τα τέλεια υδροπονικά ράφια σε όλο το σπίτι
και έχω βάλει παντού αυτοματισμούς, απ' το φως μέχρι τις θρεπτικές ουσίες.
Τα ελέγχω όλα μέσω λογισμικού στο κινητό μου.
Η μετατροπή του κήπου σε φάρμα ολοκληρώθηκε.
Σχεδόν τετραπλασιάσαμε το μέγεθος.
-Απίστευτο; -Εντελώς.
Σύμφωνα με τους υπολογισμούς μου,
θα καλύψουμε όλες τις παραγγελίες.
Απλώς θα χρειαστεί λίγο παραπάνω χρόνος.
Μπορείς να βελτιώσεις πολλές πτυχές των αγροτικών εργασιών,
αλλά όχι το γεγονός ότι τα φυτά χρειάζονται χρόνο για να μεγαλώσουν.
Ισχύει.
-Γεια σας! -Η Κέισι.
Γεια, Κέισι! Ναι, έλα κάτω.
Γεια.
Γεια σας, παιδιά. Είπα να περάσω
να δω πώς πάνε οι φράουλες.
Να παραλάβω και... Μισό...
Φτιάξατε υδροπονικό σύστημα καλλιέργειας;
Ναι!
Τέλεια. Δηλαδή, θα έχω όλο τον χρόνο ό,τι θέλω.
Παρεμπιπτόντως,
πού είναι οι φράουλές μου; Θέλω να φτιάξω τάρτες.
Κέισι, η συγκομιδή θέλει μερικούς μήνες ακόμα.
-Λυπάμαι. -Μα οι τάρτες μου...
Ωστόσο, επειδή είσαι η καλύτερη πελάτισσα,
σου έχουμε αυτά εδώ.
Είναι μοβ οξαλίδα
από μια κατακόρυφη υδροπονική φάρμα στη Νέα Υόρκη.
Θα έχεις διπλάσιες φράουλες την άλλη φορά χωρίς επιπλέον κόστος.
Το υπόσχομαι.
Μοβ οξαλίδα. Μια χαρά το βρίσκω.
Θα φτιάξω μια κρεμ ανγκλέζ που θα λατρέψουν οι πελάτες μου.
Το λιγότερο που μπορούμε να κάνουμε ενώ περιμένεις τις φράουλες.
Ευχαριστώ. Είστε οι καλύτεροι. Με βοηθάτε να σπάσω αβγά;
-Ναι. -Εντάξει.
Εντάξει, παιδιά. Φαίνεται ότι έχουμε καινούργια αποστολή.
Ευχαριστούμε που ήρθατε. Να ξαναέρθετε όταν ανακαλύψουμε κι άλλα πράγματα
-περίεργα... -...όμως αληθινά.
Τα λέμε σύντομα, παιδιά.
Πάμε για σπάσιμο.
-Κρεμ ανγκλέζ. -Ναι!
-Είμαι έτοιμη. -Ακούγεται κυριλέ.
-Πεντανόστιμη. -Πάμε.
-Εντάξει. -Πόσα πρέπει να σπάσουμε;
-Περίπου 400. -Μ' αρέσει.
ΠΕΡΙΕΡΓΟ ΟΜΩΣ ΑΛΗΘΙΝΟ!
Εδώ, στις Περίεργες Όμως Αληθινές Φάρμες, έχουμε τα καλύτερα.
Εκτρέφουμε τις καλύτερες βδέλλες και φτιάχνουμε καφέ από τα καλύτερα...
Τσάρλι, ξύπνα. Ανοίξαμε.
Εντάξει, περάστε!
-Μια ντομάτα, παρακαλώ. -Τέλεια.
Μήπως εκείνη εκεί;
-Ευχαριστούμε που ήρθατε. -Ευχαριστούμε.
Επόμενος; Έχουμε το καλύτερο ραβέντι που έχετε δει ποτέ.
-Φράουλες για μέρες. -Η φάρμα του Τσάρλι και της Κάρλι.
Τα καλύτερα προϊόντα που θα δοκιμάσετε.
Υποτιτλισμός: Άντζελα Φωτοπούλου